MESTO DUNAJSKÁ STREDA – DUNASZERDAHELY VÁROS
Mestský úrad  – Városi hivatal
Hlavná 50/16, 929 01 Dunajská Streda
VÝZVA NA PREDLOŽENIE PONUKY
zadávanie zákazky na dodanie tovaru a poskytnutie služby nebežného charakteru
podľa § 9 ods. 9 zákona NR SR č. 25/2006 Z. z.
o verejnom obstarávaní a o zmene a doplnení niektorých zákonov v z. n. p.
(ďalej len ako „ZVO“)
1.	Predmet zákazky:
Obstaranie aplikačného softvéru na evidenciu údajov o stavebných konaniach pre Spoločný stavebný úrad Dunajská Streda.
2.	Identifikácia verejného obstarávateľa:
Názov:	Mesto Dunajská Streda
Adresa:	Hlavná 50/16, 929 01 Dunajská Streda
Zastúpený:	JUDr. Zoltán Hájos, primátor mesta Dunajská Streda
IČO:	00305383
DIČ:	2021129968
3.	Spôsob vzniku záväzku: 
•	Zmluva o poskytnutí práv na používanie
•	Zmluva o technickej podpore
4. Miesto dodania predmetu zákazky: 
Mestský úrad Dunajská Streda, Hlavná 50/16, 929 01 Dunajská Streda.
5. Podrobný opis predmetu zákazky a jeho obsah:
•	Zakúpenie 7 ks trvalých licencií aplikačného softvéru (ďalej len ako „AS“) pre Spoločný stavebný úrad Dunajská Streda a následná inštalácia AS na server a pracovné stanice verejného obstarávateľa a nastavenie AS. 
AS má slúžiť na evidenciu údajov o stavebných konaniach, automatizovanú tvorbu výstupných dokumentov (napr. rozhodnutia a oznámenia), na prehľadné zobrazenie udalostí a na generovanie potrebných štatistík, výstupných zostáv, či na sledovanie termínov jednotlivých konaní. AS musí z procesného hľadiska zastrešovať nasledovné aktivity: územné konanie, stavebné konanie, kolaudačné konanie, udržiavacie práce, stavebné úpravy a odstránenie stavby. Predmet zákazky musí byť plne v súlade so zákonom č. 50/1976 Zb. o územnom plánovaní a stavebnom poriadku (stavebný zákon) v z. n. p. AS musí byť schopný importovať zoznam parciel z katastra nehnuteľností.
•	Poskytovanie technickej podpory AS v nasledovnom minimálnom rozsahu:
o	distribúcia zmien softvéru vyplývajúcich zo zmien všeobecne platných predpisov Slovenskej republiky,
o	poskytovanie poradenskej služby HOT-LINE pre pracovníkov verejného obstarávateľa v pracovných dňoch v čase od 08:00 hod. – do 16:00 hod.
6. Kód CPV:
48000000-8: Softvérové balíky a informačné systémy
72261000-2: Softvérové podporné služby
80511000-9: Školenie pracovníkov
7. Podmienky účasti:
Podmienky účasti týkajúce sa osobného postavenia podľa § 26 ods. 2 písm. a) ZVO:
Predložiť doklad o oprávnení podnikať v predmete zákazky ako originál, resp. úradne overenú kópiu nie staršiu ako 3 mesiace ku dňu uplynutia lehoty na predkladanie ponúk. 
8. Zmluvná cena:
Pri stanovení zmluvnej ceny vychádza záujemca:
•	z ceny na zakúpenie 7 ks trvalej licencie a z ceny za inštaláciu AS na server a pracovné stanice verejného obstarávateľa a vykonanie potrebných nastavení,
•	z ceny za poskytovanie technickej podpory AS do 31.12.2015.
9. Variantné riešenia:
Nie.
10. Lehota na dodanie predmetu zákazky: 
•	Trvalé licencie AS, inštalácia na server a pracovné stanice verejného obstarávateľa a vykonanie potrebných nastavení AS - do 31.12.2014.
•	Technická podpora bude poskytovaná do 31.12.2015.
11. Hlavné podmienky financovania a platobné podmienky:
Predmet zákazky bude financovaný z rozpočtu mesta Dunajská Streda. Verejný obstarávateľ neposkytuje preddavok na plnenie predmetu zmluvy. 
Splatnosť faktúry za dodané trvalé licencie AS pre 7 pracovných staníc, za inštaláciu a nastavenie AS je 14 dní odo dňa doručenia riadne vystavenej faktúry objednávateľovi. 
Za poskytovanie technickej podpory je uchádzač oprávnený fakturovať štvrťročne. Splatnosť faktúr je 14 dní odo dňa doručenia riadne vystavenej faktúry objednávateľovi.
12. Pokyn k predloženiu ponuky:
Predložená ponuka má obsahovať:
1.	Identifikáciu uchádzača: obchodné meno, sídlo/adresa, IČO, DIČ, IČ DPH, bankové spojenie v tvare BIC, číslo účtu v tvare IBAN.
2.	Kontakt uchádzača (telefónne číslo, e-mailová adresa, faxové číslo).
3.	Opis predmetu zákazky.
4.	Doklad o oprávnení podnikať v zmysle bodu č. 7 tejto výzvy.
5.	Cenovú ponuku uchádzača parafovanú štatutárnym zástupcom uchádzača a opatrenú pečiatkou uchádzača podľa prílohy č. 1 tejto výzvy.
6.	Čestné vyhlásenie uchádzača parafované štatutárnym zástupcom uchádzača a opatrené pečiatkou uchádzača podľa prílohy č. 2 tejto výzvy.
7.	Uchádzačom vypracovaný návrh Zmluvy o poskytnutí práv na používanie aplikačného softvéru parafovaný štatutárnym zástupcom uchádzača a opatrený pečiatkou uchádzača (návrh zmluvy je potrebné dodať aj v elektronickej podobe na CD/DVD nosiči, vo formáte *.rtf alebo inom ekvivalente). Verejný obstarávateľ si vyhradzuje právo spresniť podmienky zmluvy s úspešným uchádzačom.
8.	Uchádzačom vypracovaný návrh Zmluvy o technickej podpore parafovaný štatutárnym zástupcom uchádzača opatrený pečiatkou uchádzača (návrh zmluvy je potrebné dodať aj v elektronickej podobe na CD/DVD nosiči, vo formáte *.rtf alebo inom ekvivalente). Verejný obstarávateľ si vyhradzuje právo spresniť podmienky zmluvy s úspešným uchádzačom.
Ponuky sa predkladajú v 1 originálnej verzii.
13. Kritéria na hodnotenie ponúk:
Kritériom na vyhodnotenie ponúk bude najnižšia celková konečná cena za zakúpenie trvalých licencií AS pre Spoločný stavebný úrad pre 7 pracovných staníc vrátane inštalácie predmetného AS na server a pracovné stanice verejného obstarávateľa a vykonanie potrebných nastavení AS a za poskytovanie technickej podpory AS na dobu určitú, a to do 31.12.2015.
14. Lehota a miesto na predkladanie ponúk:
Ponuky je potrebné doručiť prostredníctvom poštovej služby, kuriérom alebo doručiť osobne na adresu uvedenú v bode 2 tejto výzvy, v termíne do 22.12.2014 do 10:00 hod. Obal ponuky musí byť uzatvorený a neprehľadný. Na obale (obálke) je potrebné uviesť:
1) Identifikačné údaje uchádzača (obchodné meno, sídlo/adresa, IČO).
2) „NEOTVÁRAŤ“.
3) Názov predmetu obstarávania „Obstaranie aplikačného softvéru na evidenciu údajov o stavebných konaniach pre Spoločný stavebný úrad Dunajská Streda“.
4) Meno kontaktnej osoby (Mgr. Marián Herceg).
Ponuky sa predkladajú v slovenskom jazyku a v mene EURO.
15. Lehota viazanosti ponúk:
Do 31.01.2015.
16. Ďalšie informácie:
Kontaktná osoba
Za vecné otázky:
Marián Herceg
E-mail: marian.herceg@dunstreda.eu 

Za procesnú stránku:
Ing. Zsuzsanna Andrássy, PhD. 
E-mail: vo@3connect.sk   

Dátum: 16.12.2014				

Ing. Zsuzsanna Andrássy, PhD.
osoba splnomocnená na výkon VO

Dátum zverejnenia:  16.12.2014	
Termín predkladania ponúk:  22.12.2014, do 10:00 hod.

Prílohy:    
1) Vzor cenovej ponuky
2) Čestné vyhlásenie uchádzača